**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/05, 15.05.2017թ.

**Բողոք բերող անձ՝** «ՌԵԳՆՈՒՄ» ՍՊԸ

**Պատվիրատու՝** ՀՀ Պաշտպանության նախարարություն

**Գնման ընթացակարգի ծածկագիրը և առարկան՝** «ԳԱԿ-ՇՀԾՁԲ-15/3-ՀՀ ՊՆ ՆՏԱԴ- ՇՀԾՁԲ-4/2»ծածկագրով շրջանակային համաձայնագրերի միջոցով գնում կատարելու ընթացակարգ / բեռնատար տրանսպորտային միջոցների տեխնիկական սպասարկման ծառայությունների ձեռքբերում

**Բողոքի պահանջը`**

1.Դադարեցնել գնահատող հանձնաժողովի 19.04.2017թ. սկսված և 03.05.2017թ. ավարտված նիստի թիվ 3 արձանագրությամբ կայացված որոշումը՝ «ՌԵԳՆՈՒՄ» ՍՊԸ-ի հայտը մերժելու մասին որոշումը,

2. Դադարեցնել գնահատող հանձնաժողովի 19.04.2017թ. սկսված և 03.05.2017թ. ավարտված նիստի թիվ 3 արձանագրությամբ կայացված որոշումը՝ 3-րդ չափաբաժնով «Լավ Ընկեր» ՍՊԸ-ին 1-ին տեղ ճանաչելու մասին որոշումը,

3.Կայացնել ժամանակավոր միջոց կիրառելու մասին որոշում՝ դադարեցնել գնահատող հանձնաժողովի կողմից 06.05.2017թ. կայացված՝ «Գնումների մասին» ՀՀ օրենքի 9-րդ հոդվածի համաձայն պայմանագիր կնքելու մասին որոշումը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: